**7 қосымша**

 «Математика бойынша авторлық бағдарлама» облыстық байқауының

**ЕРЕЖЕСІ**

**Жалпы ереже**

1. «Математика бойынша авторлық бағдарлама» облыстық байқауы (бұдан әрі – Байқау) «Айналамыздағы математика» жобасының шеңберінде Қарағанды облысында білім беруді дамытудың оқу-әдістемелік орталығымен өткізіледі.

2. Байқау білім беру мазмұнын жаңартуға және жетілдіруге ықпал етуге үнделген.

**Байқаудың мақсаты мен міндеттері**

3. Байқаудың мақсаты оқыту пәндерінің, элективті курстардың, арнайы курстар мен Математика пәні бойынша таңдау курстарының авторлық бағдарламаларын жасайтын үздік мұғалімдердің озық авторлық тәжірибелерін анықтау және тарату.

4. Байқаудың негізгі міндеттері:

- зерттеуші-педагогтердің шығармашылық әлеуетін анықтау және қолдау көрсету;

- оқыту тәжірибесінде өздерінің әзірлемелерін қолдану мүмкіндігін беру;

- үздік педагогикалық тәжірибені тарату;

- шығармашылық жұмыстың нәтижелерімен, педагогикалық идеялармен және жобалармен алмасу.

**Байқау қатысушылары**

5. Байқауға педагогикалық өтілі 5 жылдан кем емес білім беру ұйымдарының, облыстық деңгейдегі мектептердің педагогикалық қызметкерлері, меншіктің барлық түріндегі жалпы білім беретін орта мектептердің мұғалімдері, педагогикалық өтілі 5 жылдан кем емес білім беру ұйымдарының қосымша орталықтарының әдіскерлері қатыса алады. Командалық жобалар қарастырылмайды. Байқауға өткенде қорғалған авторлық жұмыстар қабылдайнбайды.

**Байқау мазмұны және өткізілу түрі**

6. Байқауға элективті курстардың, қолданбалы курстардың, таңдау бойынша курстардың, Математика бойынша арнайы курстардың авторлық бағдарламалары ұсынылады.

7. Авторлық бағдарлама элементтері:

- негізгі бет;

- рецензия (ғылыми қызметкердің, тәжірибедегі мұғалімдердің);

- түсініктеме хат;

- оқу-тақырыптық жоспар;

- авторлық бағдарлама мазмұны;

- авторлық бағдарлама;

- әдістемелік қамтамасыз ету.

**Негізгі бетте:**

- заң құжаттарына сәйкес, білім беру ұйымының атауы;

- тегі, аты, әкесінің аты (тұлғаны куәландырушы құжатқа сәйкес), бағдарлама авторының лауазымы;

- авторлық бағдарлама атауы;

- авторлық бағдарламаны әзірлеген жыл.

**Бағдарламаның түсініктеме хаты:**

- бағыты;

- жаңалылығы, маңыздылығы, педагогикалық мақсаттылығы;

- мақсаты мен міндеттері;

- ерекшеліктері;

- күтілетін нәтижелері мен оларды тексеру әдістері.

**Авторлық бағдарлама мазмұны:**

Авторлық бағдарламаның мазмұнына оқу-тақырыптық жоспарды, бөлімдер мен тақырыптар тізімін, теориялық және тәжірибелік сабақтарға топтастырылған әр тақырып бойынша сағаттар санын қосқан жөн. Авторлық бағдарламаның мазмұны тақырыпты қысқаша сипаттау арқылы ашылады (теория және тәжірибе).

**Авторлық бағдарламаны әдістемелік қамтамасыз ету:**

- сипаттамасы;

- тақырып бойынша жоспарланған сабақ түрлері (ойын, саяхат, байқау, конференция және т.б.);

- оқу-тәрбие үрдісін ұйымдастырудың әдістері мен тәсілдері, дидактикалық материал, сабақты техникалық жабдықтау;

- әр тақырып немесе бөлім бойынша қорытынды шығару түрлері.

8. Материалдар қағаз және электронды тасымалдауыштарда ұсынылады. Рәсімдеуге қойылатын талаптар:

- форматы – А4, мәтіндік редактор - Microsoft Word, шрифт – Times New Roman, шрифт өлшемі – 14, жиектері – 2 см. барлық жағынан, жоларалық интервал -1 -1,5, бағдарлау – кітапша, тасымалсыз.

9. Байқауды өткізудің келесі кезеңдері мен мерзімдері белгіленді:

I кезең – білім беру ұйымдарында (қыркүйек);

II кезең – облыстық (қазан-қараша).

10. Байқауға әр аймақтан қалалық/аудандық байқаулардың әртүрлі пәндер бойынша жеңімпаздары мен жүлдегерлері болып табылатын авторлық жобалары жолданады.

**Ұйымдастырушылық комитеті**

11. Байқауды ұйымдастыру және өткізу үшін ұйымдастырушылық комитеті құрылады, оның міндетіне барлық аймақтың ұйымдастырушылық комитеттердің қызметтерін үйлестіру, Байқау кезеңдерін өткізуде келісімделген іс-әрекеттерді жүзеге асыру және байқауға ұсынылған материалдарды бағалау критерийлерін әзірлеу.

12. Ұйымдастырушылық комитеті байқауды өткізу тәртібін анықтайды, қатысушылар мен қазылар алқасының тізімін бекітеді.

13. Ұйымдастырушылық комитетінің шешімі тізімдегі құрамның жартысынан көбі дауыс берген жағдайда қабылданды деп есептеледі.

**Байқаудың қазылар алқасы**

14. Әр кезеңге қазылар алқасы тағайындалады. Қазылар алқасының құрамы мен оның жұмыс тәртібі жергілікті жердегі ұйымдастырушылармен бекітіледі.

15. Педагогикалық ЖОО-ның, оқу-әдістемелік орталықтарының педагогикалық қызметкерлері, ғылыми қайраткерлер, жаңашыл педагогтер қазылар мүшесі бола алады.

16. Байқау қазылары Байқауға ұсынылған жұмыстарға сараптама мен бағалау жүргізеді, критерйлерге сәйкес авторлық бағдарламалардың сапасын бағалайды, педагогикалық мақсаттылығы, авторлық бағдарламаның ерекшелігі, күтілетін нәтиже және оларды тексерудің әдістері.

**Ұйымдастырушылық комитетіне құжаттарды ұсыну тәртібі**

17. Байқауға қатысу үшін құжаттар 2018 жылдың 10 қарашасына дейін қабылданады. Мерзімінде тапсырылмаған құжаттар тіркелмейді.

18. Байқауға қатысуға ұсынылады:

1) тіркеу формасына сәйкес қатысушы туралы мәліметтер көрсетілген сұраныс;

2) байқау материалдары (қағаз және электронды тасымалдауыштарда).

19. Құжаттарды Қарағанды облысында ББД ОӘО жіберу қажет. Байқау материалдары қайтарылмайды.

**Байқау жеңімпаздарын марапаттау**

20. Қазылар алқасы ең үздік авторлық жұмыстарды анықтайды:

I орын – 1 авторлық жұмыс;

II орын –2 авторлық жұмыс;

III орын – 3 авторлық жұмыс.

21. Байқаудың барлық қатысушыларына сертификаттар табысталады.

22. Байқау жеңімпаздары I, II, III дипломдармен марапатталады. Жеңімпаздардың авторлық бағдарламалары облыстық эксперттік кеңесте қарастырылуға және тәжірибеге енгізуге ұсынылады.